લક્ષ્ય જેટલું નાનું, તેટલું તેને સિદ્ધ કરવું સરળ. દરેક લક્ષ્યપ્રાપ્તિથી તમારા આત્મ-ગૌરવને એક ઉત્સાહ પ્રાપ્ત થશે, જે વળતી તમારી સંકલ્પશક્તિને વધુ દ્રઢ બનાવશે. (પોષક ખોરાક ખાવાથી તમારા મગજમાં અમુક ચોક્કસ ન્યુરોટ્રાન્સમીટર્સને ઉર્જા મળશે, અને જે તમને હકારાત્મક અને આત્મવિશ્વાસનો અનુભવ કરાવશે.) જો તમે તમારી જાતને એક મસમોટું કામ આપી દેશો, અને જો તેમાં કોઈ નાનાં, જલ્દી સિદ્ધ કરી શકાય એવા મહત્વના તબક્કાઓ નહિ રાખ્યાં હોય, તો સંભવ છે કે તમે ગંભીરતાથી શરુ કરો તે પહેલા જ તેને પડતું પણ કદાચ મૂકી દો. એક દિવસે એક કામ. બહુ બધાં કામ એકીસાથે કરવાથી તમારી ક્ષમતાનો જ ક્ષય થઇ જતો હોય છે. મારો પોતાનો મત તો એ છે કે એકસમયે એક જ કામ કરવું બહુ અસરકારક હોય છે, સફળતા અપાવે એવું હોય છે. કશુંક નક્કી કરી લો, અને તેને પહેલા પૂરું કરી દો, અને ત્યારબાદ બીજું કામ ઉપાડો.